CELEX: 62014CA0288
Language: lt
Date: 2016-06-30 00:00:00
Title: Byla C-288/14: 2016 m. birželio 30 d. Teisingumo Teismo (antroji kolegija) sprendimas byloje (Tribunalul Timiș (Rumunija) prašymas priimti prejudicinį sprendimą) Silvia Ciup/Administrația Județeană a Finanțelor Publice (AJFP) Timiș – Direcția Generală Regională a Finanțelor Publice (DGRFP) Timișoara (Prašymas priimti prejudicinį sprendimą — Lojalaus bendradarbiavimo principas — Lygiavertiškumo ir veiksmingumo principai — Nacionalinės teisės aktai, kuriuose nustatyti neteisėtai surinktų mokesčių grąžinimo su palūkanomis būdai — Teismo sprendimų dėl tokių teisių susigražinti pagal Sąjungos teisės sistemą vykdymas — Išskaidytas grąžinimas per penkerius metus — Grąžinimo siejimas su renkant mokestį gautomis pajamomis — Priverstinio vykdymo galimybės nebuvimas)

12.9.2016   
            
            
               LT
            
            
               Europos Sąjungos oficialusis leidinys
            
            
               C 335/4
            
         2016 m. birželio 30 d. Teisingumo Teismo (antroji kolegija) sprendimas byloje (Tribunalul Timiș (Rumunija) prašymas priimti prejudicinį sprendimą) Silvia Ciup/Administrația Județeană a Finanțelor Publice (AJFP) Timiș – Direcția Generală Regională a Finanțelor Publice (DGRFP) Timișoara
   
   (Byla C-288/14) (1)
   
   ((Prašymas priimti prejudicinį sprendimą - Lojalaus bendradarbiavimo principas - Lygiavertiškumo ir veiksmingumo principai - Nacionalinės teisės aktai, kuriuose nustatyti neteisėtai surinktų mokesčių grąžinimo su palūkanomis būdai - Teismo sprendimų dėl tokių teisių susigražinti pagal Sąjungos teisės sistemą vykdymas - Išskaidytas grąžinimas per penkerius metus - Grąžinimo siejimas su renkant mokestį gautomis pajamomis - Priverstinio vykdymo galimybės nebuvimas))
   (2016/C 335/04)
   Proceso kalba: rumunų
   
      Prašymą priimti prejudicinį sprendimą pateikęs teismas
   
   Tribunalul Timiș
   
      Šalys pagrindinėje byloje
   
   
      Ieškovė: Silvia Ciup
   
      Atsakovė: Administrația Județeană a Finanțelor Publice (AJFP) Timiș – Direcția Generală Regională a Finanțelor Publice (DGRFP) Timișoara
   
      Rezoliucinė dalis
   
   
               1.
            
            
               Lojalaus bendradarbiavimo principą reikia aiškinti taip, kad pagal jį valstybei narei draudžiama priimti nuostatas, kuriomis remiantis mokesčio, kuris pripažintas prieštaraujančiu Sąjungos teisei Teisingumo Teismo sprendimu arba kurio nesuderinamumas su šia teise matyti iš tokio sprendimo, grąžinimui taikomos sąlygos, susijusios tik su šiuo mokesčiu ir kurios yra mažiau palankios už tas, kurios būtų taikomos tokiam grąžinimui šių nesant; šio principo laikymąsi turi patikrinti prašymą priimti prejudicinį sprendimą šioje byloje pateikęs teismas.
            
         
               2.
            
            
               Lygiavertiškumo principą reikia aiškinti taip, kad pagal jį valstybei narei draudžiama numatyti mažiau palankias procesines taisykles, taikomas ieškiniams dėl Sąjungos teisės pažeidimo, negu analogiškiems ieškiniams dėl vidaus teisės pažeidimo. Prašymą priimti prejudicinį sprendimą pateikęs teismas turi atlikti reikiamus patikrinimus, kad būtų užtikrintas šio principo laikymasis, kiek tai susiję su jam nagrinėjant bylą taikytina teise.
            
         
               3.
            
            
               Veiksmingumo principą reikia aiškinti taip, kad juo draudžiama sumų, mokėtinų pagal Sąjungos teisę, kurių dydis nustatytas vykdytinais teismų sprendimais, grąžinimo sistema, kaip antai pagrindinėje byloje nagrinėjama sistema, kurioje numatytas šių sumų grąžinimo išdėstymas per penkerius metus ir pagal kurią tokių sprendimų vykdymą sieja su disponavimu pajamomis, gautomis renkant kitą mokestį, o apmokestinamasis asmuo neturi galimybės priversti viešosios valdžios institucijų vykdyti jų pareigas, jeigu jos to neatlieka savanoriškai.
            
         
      (1)  OL C 303, 2014 9 8.